b'\n_START_ARTICLE_\nPierre Berthier\n_START_SECTION_\n\xc5\xbdivljenjepis\n_START_PARAGRAPH_\nRojen je bil v Nemoursu. Po \xc5\xa1tudiju na \xc3\x89cole Polytechnique se je zaposlil v \xc3\x89cole des Mines, kjer je leta 1816 postal vodja laboratorija. Leta 1821 je v vasi Les Baux-de-Provence v ju\xc5\xbeni Franciji odkril boksit in ga imenoval po mestu odkritja. Odkril je tudi mineral bertierit (FeSb\xe2\x82\x82S\xe2\x82\x84), ki je dobil ime po njem. Berthier je veliko prispeval k razvoju mineralogije in rudarstva. Znan je tudi po raziskavah visokih pe\xc4\x8di (plav\xc5\xbe) in rabi fosfatov v rastlinah.\n_START_SECTION_\nNagrade\n_START_PARAGRAPH_\nLeta 1825 je bil izvoljen za \xc4\x8dlana Francoske akademije znanosti. Leta 1825 je postal vitez Legije \xc4\x8dasti. Njegovo ime je eno od 72 imen, napisanih na Eiffelovem stolpu.'